**ԹԱԼԻՆ ՀԱՄԱՅՆՔԻ ՂԵԿԱՎԱՐ**

**ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԿԱՆԱՆՑ ՄԻՋԱԶԳԱՅԻՆ ՕՐՎԱ ՝ ՄԱՐՏԻ 8-Ի ԱՌԹԻՎ**

**08.03.2021թ.**

**Թանկագին´ կանայք, մայրեր, քույրեր.**

Մարտի 8-ը կնոջը մեծարելու հատուկ օր է, գնահատված իր իմաստով և բովանդակությամբ: Կյանքի փորձը ցույց է տվել, որ կինը անմնացորդ նվիրում ու վաստակ ունի մարդկության արժեհամակարգի ձևավորման , պետականաշինության կերտման գործում: Հանրությունը գիտակցեց կնոջ անփոխարինելի դերը առօրյա կյանքում և ի երախտագիտություն նրանց Մարտի 8-ը հայտարարեց կանանց միջազգային տոնական օր: Բոլոր ժամանակների համար կինը միշտ ավետիսի լույսն է բերել սերունդներին, մայրական սրտի ջերմությամբ ու նվիրումով պաշտպանել ընտանիքի կայունությունը: Կնոջ հոգատարությունը և հոգսաշատ առօրյան դադար չունի: Կինը և հատկապես հայ կինը մշտապես եղել է ընտանիքի սյունը և նեցուկ ամուսնուն:  
 Կինը մարդ է, մի էակ, որն ունի անբացատրելի և անքննելի առեղծվածային բնատուր հատկանիշ՝ մայր լինելու արժանիք: Մեր սերն ու երախտագիտությունը ձեր հանդեպ երբեք չեն փոխվում, որովհետև կյանքը սկսվում է ձեզանից և շարունակվում է ձեզնով:  
 Սիրելի´ կանայք, մայրեր, քույրեր, Ձեզ նվիրված այս տոնական օրվա՝ Մարտի 8-ի առթիվ ամենաջերմ սիրով շնորհավորում եմ Թալին համայնքի բոլոր կանանց , համասփյուռ բոլոր հայուհիներին ի նշան հարգանքի և մեծարանքի:  
 Առանձնահատուկ շնորհավորում եմ Հայոց Բանակի զինվորների մայրերին , զոհված և վիրավոր զինծառայողների աննկուն կամքով հայորդիների մեծասիրտ և գորովագութ մայրերին: Պահպանեք ձեզ, եղեք առողջ և ողջամիտ: Մաղթում եմ ձեզ խաղաղ հայրենիք, ամուր ընտանիք և հզոր Հայաստան:

**Լավագույն ցանկություններով**

**Թալին համայնքի ղեկավար՝**

**Սարգիս Արամյան**